el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el it es en en el en el el el el el el el el el el el el el el el el el el el el es en en el en el el el el el el el el el en el el el el el en el en el en el en el en el en el en el en el en el en el en el en el en el en el en el el el el el en el el el el el en el en
Διεθνή Αθλητικά Νέα | Διεθνή Ποδοσφαιρικά ΝέαEUROPA LEAGUEΕλληνικό Πρωτάθλημα | Ποδοσφαιρικά Νέα απο ΕλλάδαSUPERLEAGUEΑθλητικά Νέα Ποδοσφαίρου
Δεν τον λύγισε το σοκ της απουσίας του αρχηγού στο παρά ένα, με ψυχή, τσαμπουκά και μεγάλη θέληση για πρόκριση, ο ΠΑΟΚ με τρία γκολ (ένα στο πρώτο και δύο στο δεύτερο), έφυγε θριαμβευτής από το St. Jacobs Park, έχοντας τον κόσμο της ομάδας να έχει μετατρέψει το γήπεδο σε μια… μικρή Τούμπα! Την αρχή έκανε ο Φερνάντο Βαρέλα μόλις στο 7ο λεπτό της αναμέτρησης και παρά την όποια διάθεση των Ελβετών, ο Πρίγιοβιτς τους έκοψε τον βήχα, σφραγίζοντας το 2-0! Το κερασάκι στην τούρτα για το 3-0 μπήκε από τον Ομάρ Ελ Καντουρί και το μήνυμα από τον ΠΑΟΚ στην Σπαρτάκ Μόσχας εστάλη!
Θα έλεγε κανείς πως το παιχνίδι δεν ξεκίνησε με τους καλύτερους οιωνούς για τον ΠΑΟΚ που είδε να χάνει τον αρχηγό της ομάδας, τον Αντελίνο Βιεϊρίνια από την προθέρμανση κιόλας, με τον Πορτογάλο να τα βάζει με την τύχη του και να μένει εκτός αναμέτρησης λόγω ενοχλήσεων την τελευταία κυριολεκτικά στιγμή. Η δυσάρεστη εξέλιξη ανάγκασε τον Ραζβάν Λουτσέσκου σε αναπροσαρμογή πλάνων, περνώντας τον Κρέσπο στο αριστερό άκρο της άμυνας και τον Χατσερίδη δίπλα στον Βαρέλα.
Βαρέλα, ένας ψύχραιμος “εκτελεστής”
Η απουσία του Πορτογάλου θεωρητικά… στερούσε από τον ΠΑΟΚ την ανάπτυξη από τα άκρα του, με το βάρος να πέφτει στην δεξιά κυρίως πλευρά, από εκεί που προήλθε και η πρώτη διάθεση… απειλής, όταν Μάτος και Λημνιός συνεργάστηκαν άψογα και κέρδισαν κόρνερ, το οποίο εκτέλεσε ο Πέλκας από τα δεξιά, με τον Βαρέλα με ένα ψύχραιμο πλασέ μέσα από την περιοχή να στέλνει την μπάλα στα δίχτυα στο 8ο λεπτό της αναμέτρησης. Γκολ που σήκωσε στο πόδι τους φίλους του Δικεφάλου στο St. Jacobs Park.
Το γκολ του ΠΑΟΚ κάθε άλλο παρά “μούδιασε” τους γηπεδούχους, οι οποίοι προσπάθησαν να βρουν άμεσα απάντηση και μόλις στο 14′ ο Αγέτι λίγο έλειψε να παραβιάσει την εστία του Δικεφάλου αλλά έπεσε πάνω στον Πασχαλάκη, ο οποίος φώναξε παρών όταν και όποτε χρειάστηκε. Χαρακτηριστική είναι η φάση του 37΄όταν ο Τζούφι βρέθηκε με χώρο λίγο έξω από την περιοχή, σούταρε δυνατά με το αριστερό, αναγκάζοντας τον Έλληνα πορτιέρε να… απογειωθεί και να διώξει με τα ακροδάχτυλα σε κόρνερ. Φάση που είχε και πάλι τον πρώτο λόγο, διατηρώντας ανέπαφη την εστία του.
Από την πλευρά του, ο ΠΑΟΚ αρκέστηκε σε ένα ρόλο… κυνικό, αλλά αναμφισβήτητα σε αυτόν του κυνηγού του αποτελέσματος που θα του έδινε το εισιτήριο της πρόκρισης, άλλωστε είχε βρει σε πρώτη φάση το γκολ που του έδινε ξεκάθαρο προβάδισμα, και με τρομερές αλληλοκαλύψεις, ασφυκτικό πρέσινγκ από τον Πέλκα, χιλιόμετρα από τον Κάνιας – Μαουρίσιο και τον Λημνιό, έψαχνε να βρει και πάλι διαδρόμους προς τα αντίπαλα δίχτυα
Στο 32΄ οι φιλοξενούμενοι δημιούργησαν τις συνθήκες να ανεβάσουν κι άλλο το σκορ, αλλά το γύρισμα του Μάτος δεν μπόρεσαν να το εκμεταλλευτούν Πρίγιοβιτς και Ελ Καντουρί, όπως συνέβη και στο 42΄ όταν η κεφαλιά του Μαουρίσιο, μετά από εξαιρετική ενέργεια του Λημνιού, πέρασε λίγο άουτ. Με τον δείκτη του σκορ στο 0-1 οι δυο ομάδες αποχώρησαν για την ανάπαυλα του ημιχρόνου.
Το… show του ΠΑΟΚ
Στο β΄ημίχρονο, ο ΠΑΟΚ άφησε πίσω του το κυνικό πρόσωπο και έδειξε ξεκάθαρα πως δεν αστειεύεται με φόντο την πρόκριση. Παρά την όποια πίεση της Βασιλείας με την έναρξη του δευτέρου μέρους, ένα εκπληκτικό γκολ του Πρίγιοβιτς άλλαξε τις όποιες ισορροπίες και ο Δικέφαλος έβαλε τις βάσεις για να φύγει θριαμβευτής από την Βασιλεία.
Στο 52ο λεπτό της αναμέτρησης, ο Πασχαλάκης “σέρβιρε” για τον Πρίγιοβιτς (!), ο Σούχι δεν μπόρεσε να ελέγξει την μπάλα και ο Σέρβος “εκτέλεσε” για το 0-2! Και αυτή ήταν μόνο η αρχή για το δεύτερο 45λεπτο.
Δεν είχε πει ακόμη την τελευταία του λέξη…
Το γκολ του Πρίγιοβιτς άνοιξε ακόμη περισσότερο την όρεξη των “ασπρόμαυρων” ενώ φάνηκε πως στοίχισε ψυχολογικά στους Ελβετούς που βρίσκονται σε ένα μεταβατικό στάδιο στην μετά Ράφαελ Βικί εποχή. Κάτι που εκμεταλλεύτηκε άψογα η ομάδα του Ραζβάν Λουτσέσκου, ανεβάζοντας κι άλλο τον δείκτη του σκορ με πρωταγωνιστή τον Ελ Καντουρί. Ο Μαροκινός έγινε αποδέκτης της μπάλας από τον Πέλκα, ο οποίος μέτρησε δύο ασίστ στο παιχνίδι, και με εξαιρετικό σουτ έγραψε το 3-0.
Και τώρα η Σπαρτάκ!
Τα εναπομείναντα λεπτά έμοιαζαν περισσότερο διαδικαστικά, με την Βασιλεία να έχει… καταρρεύσει αγωνιστικά, την ώρα που ο ΠΑΟΚ και ο κόσμος του ονειρευόταν την επόμενη ημέρα στην Ευρώπη με φόντο τα… αστέρια. Όνειρο που φέρνει στο δρόμο του την Σπαρ​τάκ Μόσχας την ερχόμενη κιόλας εβδομάδα, με τους “ασπρόμαυρους” να στέλνουν με το τελικό 0-3 ένα ηχηρό μήνυμα στους Ρώσους!
ΠΑΟΚ: Πασχαλάκης, Μάτος, Βαρέλα, Χατσερίδης, Κρέσπο, Μαουρίσιο, Κάνιας (Σάκχοφ 81′ ), Λημνιός, Πέλκας (Ουάρντα 84′ ), Ελ Καντουρί (Ζαμπά 73΄), Πρίγιοβιτς.
Βασιλεία: Όμλιν, Κουμάρτ, Βιντμέρ, Σούκι, Μπαλάντα, Τσούφι, Ντιέ, Στόκερ (Κάμπο 46΄), Καλούλου, Μπούα, Αγέτι (Φαν Βονσβίνκελ 72 ‘ )